Каталония

Катало́ния (кат. Catalunya, исп. Cataluña, окс. Catalonha) — Испанияны тарих региону эм автоном областыды (кат. Comunitat Autònoma), Джерлеарасы тенгиз бла Пиреней тауланы орталарында Пиреней джарымайрымканны шимал-кюнчыгъышында орналыбды. Майданы — 31,950 км². Областны ара шахары — Барселонады. Официал тилле: каталан тил, испан тил эмда аран тилди (Валь д’Аран ёзенде). Каталонияда 7 210 508 адам (2007) джашайды. Андан сора да каталонлула Францияны къыбыла районларын Каталонияны тарих территориясына санайдыла, кесине да Шимал Каталония дейдиле — Catalunya del Nord (кат.), неда Catalogne Nord (фр.). 1979 джылдан бери Каталонияны, Испанияны Конституциялы монархия кърал системасына кирген, кесини энчи правительствосу (Женералитет) барды. Каталонияны кеси-кесине оноу этгенини тамаллары «Автономияны Статутунда» (Estatut d'Autonomia de Catalunya) белгиленибдиле. Барселонада резиденциясы болгъан правительство 1359 джылда къуралгъан Кортеслени (келечилик джыйылыула) преемнигине саналады. Парламент (135 депутатдан къуралгъан) бла Толтуруучу Советге юлешилинеди. Автоном областны президентин 4 джылгъа Парламент сайлайды. Бусагъатдагъы президент — Хосе Монтильяды. Аты Каталония сёзню этимологиясы толу ачыкъланмагъанды алкъын. Бир версия — буруннгу гот эм алан тайпаланы атларындан чыгъарады (Гот-Алания неда Готланд), алай а кёб тинтиучю ол версиягъа разы тюйюлдюле. Дагъыда бир версия француз Otger Cathalon рыцарны атындан чыгъарады, ол арабла бла къазауат этиб ала кючлеген территорияны кесегин къайтаргъанды. Ючюнчю версия, Кастилия сёзча, «къала» (исп. Castilla) деген сёзден чыгъарады. Географиясы Тарихи Экономикасы Халкъы эм тилле Культурасы Интернет Джибериуле Парламенти Правительствосу